****უფასო იურიდიული დახმარება****

თქვენ გაქვთ უფასო იურიდიული დახმარების უფლება. დახმარება მოიცავს:

• თქვენს საქმეზე მიღებული გადაწყვეტილების გასაჩივრების მომზადებას;

• თქვენი სახელით წარმომადგენლობას გასაჩივრებული საქმის წარმოებაში.

შეგიძლიათ მიიღოთ უფასო იურიდიული დახმარება, თუ არ გყავთ ადვოკატი ან იურიდიული მრჩეველი. თუ გადაწყვეტილება ეხება საერთაშორისო დაცვის ჩამორთმევას, თქვენ ასევე უნდა აკმაყოფილებდეთ სოციალური დახმარების შესახებ კანონში მითითებული შემოსავლის კრიტერიუმებს, ანუ თქვენი შემოსავალი არ უნდა აღემატებოდეს 2004 წლის 12 მარტს მიღებული სოციალური დახმარების შესახებ კანონის მუხ. 8 აღნიშნული შემოსავლის კრიტერიუმების 100%-ს.

უფასო იურიდიული დახმარების მისაღებად აუცილებელია წერილობითი მინდობილობის გაცემა. დახმარებას უწევს ადვოკატი, იურიდიული მრჩეველი ან პირი, რომელიც არ არის ადვოკატი ან იურიდიული მრჩეველი, მაგრამ დასაქმებულია უფასო იურიდიული დახმარების გაწევაზე უფლებამოსილ არასამთავრობო ორგანიზაციაში.

დამატებითი ინფორმაცია, **მათ შორის ორგანიზაციების, ადვოკატთა და მრჩეველთა სია,** რომლებიც უზრუნველყოფენ უფასო იურიდიულ დახმარებას, შეგიძლიათ იხილოთ აქ:

<https://www.gov.pl/web/udsc/bezplatna-pomoc-prawna>

**დახმარება ნებაყოფლობით დაბრუნებაში**

**ვის შეუძლია ისარგებლოს დახმარებით**

თუ გსურთ ნებაყოფლობით დაბრუნდეთ თქვენს წარმოშობის ქვეყანაში ან სხვა ქვეყანაში, სადაც შესვლის უფლება გაქვთ, შეგიძლიათ ისარგებლოთ პოლონეთის ხელისუფლების დახმარებით. ამ მიზნით თქვენ შეგიძლიათ მიმართოთ განაცხადით ნებაყოფლობითი დაბრუნების შესახებ, თუ თქვენი საერთაშორისო დაცვის პროცედურა დასრულდა შემდეგი გადაწყვეტილებით:

* საქმის წარმოების შეწყვეტა ან
* ლტოლვილის სტატუსისა და დამატებითი დაცვის მინიჭებაზე უარი ან
* განაცხადის დაუშვებლად ცნობა,

და ასევე იმ შემთხვევაში, როდესაც თქვენი განაცხადი საერთაშორისო დაცვაზე არ იქნა განხილული ფორმალური მიზეზების გამო.

**რას მოიცავს დახმარება**

ნებაყოფლობით დაბრუნებაში დახმარება მოიცავს შემდეგ ელემენტებს:

* მგზავრობის ხარჯები;
* სამგზავრო დოკუმენტის და საჭირო ვიზებისა და ნებართვების აღებასთან დაკავშირებული ადმინისტრაციული გადასახადები;
* კვების ხარჯები გამგზავრებამდე და მოგზაურობის დროს (თუ ამ ხარჯებს არ ფარავს უცხოელთა საკითხთა სამმართველოს უფროსი სოციალური დახმარების ფარგლებში);
* გამგზავრებამდე დაბინავების ხარჯები (თუ ამ ხარჯებს არ ფარავს უცხოელთა საკითხთა სამმართველოს უფროსი სოციალური დახმარების ფარგლებში);
* სამედიცინო მომსახურების ხარჯები (თუ ამ ხარჯებს არ ფარავს უცხოელთა საკითხთა სამმართველოს უფროსი სოციალური დახმარების ფარგლებში);
* ნებაყოფლობითი დაბრუნების ორგანიზების სუბიექტის ხარჯები, რომლის კანონიერი მოვალეობები მოიცავს ნებაყოფლობით დაბრუნების ორგანიზებას;
* უსაფრთხო და ჰუმანური დაბრუნების უზრუნველყოფასთან დაკავშირებული სხვა ხარჯები.

თქვენ შეგიძლიათ ისარგებლოთ ნებაყოფლობით დაბრუნებაში აღნიშნული დაფინანსებული დახმარებით 2 წელიწადში ერთხელ. ტრეფიკინგის მსხვერპლებმა და მეურვეობის გარეშე მყოფმა არასრულწლოვანებმა შეიძლება უფრო ხშირად ისარგებლონ ამ დახმარებით.

**როგორ მივმართოთ დახმარების მისაღებად**

ნებაყოფლობითი დაბრუნების ორგანიზებას უზრუნველყოფს **სასაზღვრო დაცვის უფროსი მეთაური.** თუ თქვენ მიიღეთ შემდეგი გადაწყვეტილება:

* საქმის წარმოების შეწყვეტის შესახებ ან
* ლტოლვილის სტატუსისა და დამატებითი დაცვის მინიჭებაზე უარის შესახებ

და ასევე თუ თქვენ სარგებლებთ უცხოელთა საკითხთა სამმართველოს უფროსის სოციალური დახმარებითა და სამედიცინო მომსახურებით, წარადგინეთ განცხადება ნებაყოფლობით დაბრუნებაში დახმარების შესახებ **უცხოელთა საკითხთა სამმართველოს უფროსის შუამდგომლობით**, გააგზავნეთ ხელმოწერილი განცხადება უცხოელთა საკითხთა სამმართველოს სოციალური დახმარების განყოფილების მისამართზე (ფოსტით ან ოფიციალური e-PUAP-ით) ან პირადად წარადგინეთ უცხოელთა საერთაშორისო დაცვის ცენტრში ან სამმართველოს მიმღებში სამუშაო საათებში მისამართზე: ტაბოროვა 33, ვარშავა [ul. Taborowa 33, Warszawa].

სხვა შემთხვევაში განაცხადი ნებაყოფლობით დაბრუნებაში დახმარების შესახებ უნდა წარედგინოს სასაზღვრო დაცვის ქვედანაყოფის მეთაურს ან სასაზღვრო დაცვის პუნქტის მეთაურს თქვენი საცხოვრებელი ადგილის შესაბამისად.

**განაცხადის წარდგენის ვადები**

განაცხადი უნდა იყოს წარმოდგენილი:

* **5 დღის** ვადაში **საქმის წარმოების შეწყვეტის შესახებ** გადაწყვეტილების ძალაში შესვლიდან;
* **5 დღის** ვადაში **საერთაშორისო დაცვის შესახებ განაცხადის განხილვის გარეშე დატოვების შესახებ შეტყობინების** მიღებიდან;
* ნებაყოფლობით დაბრუნების 30-დღიანი ვადის გასვლამდე **7 დღით** ადრე, თუ მიღებული გაქვთ **გადაწყვეტილება ლტოლვილის სტატუსის მინიჭებაზე და დამატებით დაცვაზე უარის თქმის შესახებ ან განაცხადის განხილვის გარეშე დატოვების შესახებ.**

**გახსოვდეს!** თუ განცხადებას დროულად არ წარადგენთ, სასაზღვრო დაცვის მეთაური მას განხილვის გარეშე დატოვებს.